ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0389/03

υποβολή: Alexandros Alavanos (GUE/NGL) προς την Επιτροπή

(13 Φεβρουαρίου 2003)

Θέμα: Πρόγραμμα καταπολέμησης χρήσης ναρκωτικών στην Ελλάδα

Οι στόχοι της στρατηγικής της Ευρωπαϊκής Ένωσης για τα ναρκωτικά είναι η μείωση της χρήσης και του εθισμού ιδίως των νέων στα ναρκωτικά και η ουσιαστική αύξηση του αριθμού των αποθεραπευμένων τοξικομανών. Η Ελλάδα σύμφωνα με την Έκθεση του Ευρωπαϊκού Κέντρου Παρακολούθησης Ναρκωτικών και Τοξικομανίας για το 2000 παρουσιάζει διαρκώς αυξητικές τάσεις στους αιφνίδιους θανάτους. ενώ οι θεραπευτικές δομέςπολείπονται των ατόμων που ζητούν θεραπεία. Χαρακτηριστικό είναι το γεγονός ότι τα δημόσια ψυχιατρεία δεν διαθέτουν κλίνες στους τοξικομανείς για περίοδο στέρησης.

Δεδομένου ότι η Ευρωπαϊκή Ένωση έχει συγκεκριμένους στόχους και πρόγραμμα και χρονοδιάγραμμα δράσεων για την αντιμετώπιση της τοξικομανίας, ερωτάται η Επιτροπή έχειποβάλλει η Ελλάδα πρόγραμμα και χρονοδιάγραμμα δράσεων και ποιες είναι οι απόψεις της Επιτροπής· Ποιες δράσεις χρηματοδοτούνται από την Ευρωπαϊκή Ένωση·

Απάντηση του κ. Byrne Εξ ονόματος της Επιτροπής

(19 Μαρτίου 2003)

Σύμφωνα με την ετήσια έκθεση 2002 του Ευρωπαϊκού Κέντρου Παρακολούθησης Ναρκωτικών και Τοξικομανίας (EMCDDA), το ελληνικόπουργικό συμβούλιο ενέκρινε ορισμένο αριθμό αποφάσεων τον Ιούνιο του 2001 προς μια σφαιρική, ενοποιημένη και συντονισμένη πολιτική για τα ναρκωτικά. Σύμφωνα με την έκθεση, η κυβέρνηση δεσμεύτηκε να εισαγάγει ένα πενταετές σχέδιο εθνικής δράσης για τα ναρκωτικά με ειδικούς στόχους. Τμήμα αυτής της πολιτικής είναι η περαιτέρω ανάπτυξη τωνπηρεσιών απεξάρτησης για τους τοξικομανείς.

Η Ελλάδα έχει επίσης συμμετάσχει στην ενδιάμεση αξιολόγηση του σχεδίου δράσης της Ευρωπαϊκής Ένωσης για τα ναρκωτικά 2000 — 2004, ενημερώνοντας την Επιτροπή για τηνλοποίηση των στόχων που έχουν καθοριστεί στο σχέδιο δράσης της Ευρωπαϊκής Ένωσης για τα κράτη μέλη. Η τελική αξιολόγηση του σχεδίου δράσης θα πραγματοποιηθεί το 2004.

Η Ελλάδα έχει συμμετάσχει σε πολλά κοινοτικά προγράμματα δράσης για την καταπολέμηση των ναρκωτικών και της τοξικομανίας από το 1996 έως το 2002, αλλά τα σχέδια που έχουν λάβει επιχορήγηση στο πλαίσιο αυτού του προγράμματος στοχεύουν περισσότερο στην πρόληψη παρά στη θεραπεία. Τα συστήματα απεξάρτησης που έχουν δημιουργηθεί στα κράτη μέλη για την απεξάρτηση τοξικομανών δεν εμπίπτουν στην αρμοδιότητα της Ένωσης αλλά είναι ευθύνη των κρατών μελών. Η χρηματοδότηση για την επανένταξη πρώην τοξικομανών στην αγορά εργασίας, π.χ. μέσω της εκπαίδευσης, μπορεί να διατεθεί μέσω διαφόρων προγραμμάτων που δεν αφορούν ειδικά τα ναρκωτικά.
ΓΡΑΠΤΗ ΕΡΩΤΗΣΗ E-0153/03

υποβολή: Daniel Varela Suanzes-Carpegna (PPE-DE) προς την Επιτροπή

(28 Ιανουαρίου 2003)

Θέμα: Διεθνής Αλιευτική Συμφωνία ΕΕ-Σάο Τομέ και Πρίνσιπε και συνεργασία για την ανάπτυξη

Στο πλαίσιο της ισχύουσας Διεθνούς Αλιευτικής Συμφωνίας ΕΕ-Σάο Τομέ και Πρίνσιπε:

1. Μπορεί να μας πληροφορήσει η Επιτροπή τι ποσό προορίζει η ΕΕ στην ανάπτυξη του αλιευτικού τομέα του Σάο Τομέ και Πρίνσιπε·

2. Μπορεί να μας πληροφορήσει η Επιτροπή σε τι ύψος ανέρχεται η οικονομική αντιστάθμιση που χορηγεί η ΕΕ σε αντάλλαγμα για τα αλιευτικά δικαιώματα που αποκτά ο κοινοτικός στόλος·

3. Μπορεί να μας πληροφορήσει η Επιτροπή τι ποσό πρέπει να καταβάλλουν οι πλοιοκτήτες της Κοινότητας ως τέλη με αντάλλαγμα άδειες ή δικαιώματα αλιείας·

Απάντηση του κ. Fischler εξ ονόματος της Επιτροπής

(7 Μαρτίου 2003)

1. Το άρθρο 2 του ισχύοντος πρωτοκόλλου της αλιευτικής συμφωνίας μεταξύ της Κοινότητας και της Δημοκρατίας του Σάο Τομέ και Πρίνσιπε(1) καθορίζει το επίπεδο της χρηματικής αντιστάθμισης σε 2 250 000 ευρώ ανά τριετία. Από το ποσό αυτό, το πρωτόκολλο προβλέπει 370 000 ευρώ (για το πρώτο έτος), 382 500 ευρώ (για το δεύτερο έτος) και 382 500 ευρώ (για το τρίτο έτος) για τα μέτρα που αφορούν τη στήριξη του τομέα της αλιείας του Σάο Τομέ και Πρίνσιπε, τα οποία προσδιορίζονται στο άρθρο 4 του πρωτοκόλλου. Επιπροσθέτως, η Επιτροπή παρέχει επίσης χρηματοδότηση 50 000 ευρώ για το πρώτο έτος για την εκπόνηση μελέτης αξιολόγησης για τα καβούρια βαθέωνδάτων.

2. Η χρηματική αντιστάθμιση των 2 250 000 ευρώ ανά τριετία αντιπροσωπεύει το ποσό που καταβάλλεται σε αντάλλαγμα των αλιευτικών δυνατοτήτων που διατίθενται στον κοινοτικό στόλο.

3. Τα ποσά που καταβάλλονται από τους πλοιοκτήτες καθορίζονται στο παράρτημα του πρωτοκόλλου. Τα τέλη αδείας για τα θυναλιευτικά ανέρχονται σε 25 ευρώ ανά τόνο τόνου που αλιεύεται στα ύδατα του Σάο Τομέ και Πρίνσιπε. Οι άδειες εκδίδονται μετά από προκαταβολή 3 750 ευρώ για τα θυναλιευτικά με γρίπο, 1 375 ευρώ για τα παραγαδιάρικα επιφανείας και 625 ευρώ για τα σκάφη που αλιεύουν με καλάμια και πετονιά. Τα αλιευτικά σκάφη βαθέωνδάτων που αλιεύουν καβούρια πρέπει να καταβάλλουν τριμηνιαία τέλη 42 ευρώ ανά κόρο ολικής χωρητικότητας ετησίως.

(1) ΕΕ L 351 της 28.12.2002.
ΓΡΑΠΤΗ ΕΡΩΤΗΣΗ E-0147/03

υποβολή: Daniel Varela Suanzes-Carpegna (PPE-DE) προς την Επιτροπή

(28 Ιανουαρίου 2003)

Θέμα: Διεθνής Αλιευτική Συμφωνία ΕΕ-Νήσων Φερόε και συνεργασία για την ανάπτυξη

Στο πλαίσιο της ισχύουσας Διεθνούς Αλιευτικής Συμφωνίας ΕΕ-Νήσων Φερόε:

1. Μπορεί να μας πληροφορήσει η Επιτροπή τι ποσό προορίζει η ΕΕ στην ανάπτυξη του αλιευτικού τομέα των Νήσων Φερόε·

2. Μπορεί να μας πληροφορήσει η Επιτροπή σε τι ύψος ανέρχεται η οικονομική αντιστάθμιση που χορηγεί η ΕΕ σε αντάλλαγμα για τα αλιευτικά δικαιώματα που αποκτά ο κοινοτικός στόλος·

3. Μπορεί να μας πληροφορήσει η Επιτροπή τι ποσό πρέπει να καταβάλλουν οι πλοιοκτήτες της Κοινότητας ως τέλη με αντάλλαγμα άδειες ή δικαιώματα αλιείας·

Απάντηση του κ. Fischler Εκ μέρους της Επιτροπής

(7 Μαρτίου 2003)

Το αξιότιμο Μέλος έθεσε τρεις ερωτήσεις σχετικά με τις οικονομικές δοσοληψίες και τα τέλη αδειών στα πλαίσια της Συμφωνίας ΕΕ-Νήσων Φερόε. Η συμφωνία δεν προβλέπει οικονομικές δοσοληψίες μεταξύ της Κοινότητας και των Νήσων Φερόε ούτε διατάξεις σχετικά με τέλη για άδειες αλιείας.
ΓΡΑΠΤΗ ΕΡΩΤΗΣΗ P-0206/03

υποβολή: Caroline Lucas (Verts/ALE) προς την Επιτροπή

(27 Ιανουαρίου 2003)

Θέμα: Εξαγωγή προβάτων από την Ισπανία στην Ελλάδα

Κάθε χρόνο, χιλιάδες πρόβατα εξάγονται από την Ισπανία στην Ελλάδα, για σφαγή αμέσως ή λιγο μετά την άφιξή τους. Τα ταξίδια διαρκούν τουλάχιστον 50-60 ώρες.

Η Οδηγία 91/628/ΕΟΚ του Συμβουλίου(1) προβλέπει ότι, ακόμη και όταν τα μεταφορικά οχήματα πληρούν ορισμένες προδιαγραφές, η μεταφορά των προβάτων πρέπει να διακόπτεται μετά από 28 ώρες, για την ανάπαυση των ζώων σε κάποιο σημείο στάσης. Ωστόσο, η Απόφαση της Επιτροπής 2001/327/ΕΚ(2), όσον αφορά περιορισμούς στη μετακίνηση ζώων σε σχέση με τον αφθώδη πυρετό, απαγορεύει τη χρήση σημείων στάσης κατά τη μεταφορά προβάτων προς σφαγή ή εκμετάλλευση. Συνέπεια των διατάξεων αυτών είναι ο περιορισμός της διάρκειας των ταξιδίων μεταφοράς των προβάτων προς σφαγή ή εκμετάλλευση στις 28 ώρες κατ' ανώτατο όριο. Η μεταφορά προβάτων από την Ισπανία στην Ελλάδα προς σφαγή ή εκμετάλλευση γίνεται οπωσδήποτε κατά παράβαση είτε της Οδηγίας 91/628/ΕΟΚ του Συμβουλίου, είτε της Απόφασης 2001/327/ΕΚ της Επιτροπής.

Ποά μέτρα λαμβάνει η Επιτροπή για να πιέσει την Ισπανία και την Ελλάδα να σταματήσουν το εμπόριο αυτό, το οποίο γίνεται κατά παράβαση της Κοινοτικής νομοθεσίας·

(1) ΕΕ L 340 της 11.12.1991, σελ. 17.

(2) ΕΕ L 115 της 25.4.2001, σελ. 12.

Απάντηση του κ. Byrne Εξ ονόματος της Επιτροπής

(12 Μαρτίου 2003)

Κατά τη γνώμη της Επιτροπής, η κ. βουλευτής περιγράφει σωστά τη νομική κατάσταση κατά την οποία τα πρόβατα προς σφαγή ή προς πάχυνση μεταφέρονται στην Ελλάδα οδικώς από κύριους χώρους παραγωγής προβάτων της Ισπανίας μέσω Γαλλίας και Ιταλίας και στη συνέχεια με οχηματαγωγά πλοία από τη Νότιο Ιταλία.

Τα πρόβατα εκτροφής ωστόσο, ενδέχεται ακόμα να διαμετακομίζονται από σημεία στάσης και δεν είναι παράνομη η σφαγή αυτών των προβάτων (που πρέπει να πληρούνψηλά κτηνιατρικά πρότυπα) αφού φτάσουν στον προορισμό τους.

Η Επιτροπή έχει ήδη παρέμβει στην Ελλάδα, την Ισπανία και την Ιταλία σχετικά, ώστε να διαπιστώσει, αν, και σε ποιο βαθμό, έχει παραβιαστεί η κοινοτική νομοθεσία όσον αφορά τις εν λόγω μεταφορές προβάτων. Έχει επίσης ζητηθεί από τα εν λόγω κράτη μέλη να επιβεβαιώσουν ότι έχουν ληφθεί όλα τα αναγκαία μέτρα για να εξασφαλίσουν την τήρηση της κοινοτικής νομοθεσίας στο μέλλον.
ΓΡΑΠΤΗ ΕΡΩΤΗΣΗ E-0592/03

υποβολή: Bernd Lange (PSE) προς την Επιτροπή

(28 Φεβρουαρίου 2003)

Θέμα: Χρηματοδοτικές ενισχύσεις της Ευρωπαϊκής Ένωσης για την Κάτω Σαξωνία το 2002

1. Ποιες ενισχύσεις έλαβε το 2002 η Κάτω Σαξωνία από πιστώσεις της Ευρωπαϊκής Ένωσης, και δη:

- από το Ευρωπαϊκό Ταμείο Περιφερειακής Ανάπτυξης (ΕΤΠΑ),

- από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) — Τμήμα Προσανατολισμού,

- από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) — Τμήμα Εγγυήσεων,

- από το Ευρωπαϊκό Κοινωνικό Ταμείο (ΕΚΤ),

- από τα ερευνητικά προγράμματα της Ευρωπαϊκής Κοινότητας,

- από τα προγράμματα της Ευρωπαϊκής Κοινότητας στον τομέα του Περιβάλλοντος,

- από λοιπά προγράμματα της Ευρωπαϊκής Κοινότητας.

2. Ποιοι ήσαν οι αποδέκτες·

3. Ποιες πιστώσεις αποτέλεσαν αντικείμενο συγχρηματοδότησης από το ομόσπονδο κράτος της Κάτω Σαξωνίας και την Ομοσπονδιακή Δημοκρατία της Γερμανίας·

Απάντηση του κ. Prodi εξ ονόματος της Επιτροπής

(21 Μαρτίου 2003)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0142/03

υποβολή: Daniel Varela Suanzes-Carpegna (PPE-DE) προς την Επιτροπή

(28 Ιανουαρίου 2003)

Θέμα: Διεθνής Αλιευτική Συμφωνία ΕΕ-Γουινέας και συνεργασία για την ανάπτυξη

Στο πλαίσιο της ισχύουσας Διεθνούς Αλιευτικής Συμφωνίας ΕΕ-Γουινέας:

1. Μπορεί να μας πληροφορήσει η Επιτροπή τι ποσό προορίζει η ΕΕ στην ανάπτυξη του αλιευτικού τομέα της Γουινέας·

2. Μπορεί να μας πληροφορήσει η Επιτροπή σε τι ύψος ανέρχεται η οικονομική αντιστάθμιση που χορηγεί η ΕΕ σε αντάλλαγμα για τα αλιευτικά δικαιώματα που αποκτά ο κοινοτικός στόλος·

3. Μπορεί να μας πληροφορήσει η Επιτροπή τι ποσό πρέπει να καταβάλλουν οι πλοιοκτήτες της Κοινότητας ως τέλη με αντάλλαγμα άδειες ή δικαιώματα αλιείας·

Απάντηση του κ. Fischler εξ ονόματος της Επιτροπής

(7 Μαρτίου 2003)

1. Το άρθρο 2 του ισχύοντος πρωτοκόλλου της αλιευτικής συμφωνίας μεταξύ της ΕΟΚ και της Δημοκρατίας της Γουινέας(1) καθορίζει το ποσό της χρηματικής αντιστάθμισης σε 2 960 000 ευρώ ετησίως.

Μέρος του ποσού αυτού, 1 360 000 ευρώ, προορίζεται για τη χρηματοδότηση συγκεκριμένων δράσεων για την ανάπτυξη του τομέα της αλιείας της Γουινέας, οι οποίες προβλέπονται στο άρθρο 4 του πρωτοκόλλου.

Εκτός από το ποσό αυτό, η Κοινότηταποχρεούται να καταβάλει στο τέλος κάθε έτους χρηματική συνεισφορά 370 000 ευρώ για τις δαπάνες που προκαλούνται από τις δραστηριότητες διαχείρισης και ελέγχου, εφόσον πληρούνται ορισμένοι όροι που συμφωνούνται από κοινού.

2. Η χρηματική αντιστάθμιση των 2 960 000 ευρώ ετησίως αντιπροσωπεύει το ποσό που συμφωνήθηκε ως αντάλλαγμα των αλιευτικών δυνατοτήτων που παραχωρούναι στον κοινοτικό στόλο.

3. Τα τέλη που βαρύνουν τους πλοιοκτήτες καθορίζονται στο παράρτημα του πρωτοκόλλου ως εξής:

>ΚΤΜ ΟΠΝΒΧΒ>

Θυναλιευτικά και παραγαδιάρικα επιφανείας

- Τα ετήσια τέλη καθορίζονται σε 25 ευρώ ανά αλιευόμενο τόνο βάρους στη ζώνη αλιείας της Γουινέας.

- Οι άδειες εκδίδονται κατόπιν προκαταβολής στο δημόσιο ταμείο ετησίως 2 250 ευρώ ανά θυναλιευτικό με γρίπο, 375 ευρώ ανά θυναλιευτικό με καλάμια, 875 ευρώ ανά παραγαδιάρικο επιφανείας άνω των 150 ΚΟΧ και 625 ευρώ ανά παραγαδιάρικο επιφανείας χωρητικότητας ίσης ή κατώτερης των 150 ΚΟΧ, που αντιστοιχεί σε τέλη για:

- 90 τόνους τόνου που αλιεύεται ανά θυναλιευτικό με γρίπους ετησίως·

- 15 τόνους που αλιεύονται ανά θυναλιευτικό με καλάμια ετησίως·

- 35 τόνους ετησίως ανά παραγαδιάρικο επιφανείας άνω των 150 ΚΟΧ·

- 25 τόνους ετησίως ανά παραγαδιάρικο επιφανείας χωρητικότητας ίσης ή κατώτερης των 150 ΚΟΧ.

(1) ΕΕ L 250 της 5.10.2000.
ΓΡΑΠΤΗ ΕΡΩΤΗΣΗ E-0166/03

υποβολή: Stavros Xarchakos (PPE-DE) προς την Επιτροπή

(29 Ιανουαρίου 2003)

Θέμα: Χρήση κοινοτικών κονδυλίων στον τομέα τηςγείας στην Ελλάδα

Κατά τη συζήτηση στην Ελληνική Βουλή για την έγκριση του κρατικού προϋπολογισμού για το έτος 2003, η ελληνική κυβέρνηση παρουσίασε στοιχεία σύμφωνα με τα οποία, κατά την εκτέλεση του Προγράμματος Δημοσίων Επενδύσεων στον τομέα τηςγείας και της πρόνοιας για το 2002, εδόθησαν 5,9 εκατ. ευρώ από πόρους των Ταμείων της Ε.Ε. για συμμετοχές του Ελληνικού Δημοσίου σε μετοχικά κεφάλαια Δημοσίων Επιχειρήσεων και Οργανισμών καθώς και 11 εκατ. ευρώ σε άλλες δαπάνες.

Γνωρίζει η Επιτροπή σε ποιές επιχειρήσεις και οργανισμούς εδόθησαν αυτά τα 5,9 εκατ. ευρώ, ποιό ποσό επενδύθηκε ανά εταιρεία και από ποιό Ταμείο της Ένωσης προέρχονταν οι πόροι σε κάθε μια από αυτές τις περιπτώσεις· Σε ποιό κοινοτικό πρόγραμμα ή πρωτοβουλία έχουν ενταχθεί αυτές οι επενδύσεις και πότε ακριβώς έγινε η ένταξής τους· Για ποιές δαπάνες διατέθηκαν τα κοινοτικά κονδύλια ύψους 11 εκατ. ευρώ που ανακοίνωσε η ελληνική κυβέρνηση·

Απάντηση της κας Διαμαντοπούλου Εξ ονόματος της Επιτροπής

(5 Μαρτίου 2003)

Σύμφωνα με τις πληροφορίες που έλαβε η Επιτροπή από τις ελληνικές αρχές, τα εν λόγω ποσά αντιστοιχούν σε πληρωμές προς τους τελικούς δικαιούχους των διαφόρων σχεδίων τα οποία χρηματοδοτούνται στο πλαίσιο επιχειρησιακών προγραμμάτων του δεύτερου και του τρίτου κοινοτικού πλαισίου στήριξης στον τομέα τηςγείας.

Το ποσό των 5,9 εκατομμυρίων ευρώ αντιστοιχεί σε αυξήσεις κεφαλαίου των κρατικών ανωνύμων εταιριών, που είναι οι τελικοί δικαιούχοι στο πλαίσιο των εν λόγω προγραμμάτων. Πράγματι, στην περίπτωση που ο τελικός δικαιούχος είναι μια κρατική ανώνυμη εταιρία, οι πληρωμές γίνονται μέσω της αύξησης του εταιρικού κεφαλαίου της εταιρίας. Στο πλαίσιο τηςγείας στην Ελλάδα, πρόκειται ειδικότερα για την ΔΕΠΑΝΟΜ ΑΕ, μοναδικός μέτοχος της οποίας είναι το ελληνικό κράτος και η οποία έχει αναλάβει την κατασκευή έργωνποδομής στον τομέα τηςγείας.

Τα 11 εκατομμύρια ευρώ που διατίθενται για άλλες δαπάνες αντιστοιχούν σε πληρωμές που πραγματοποίησαν οι ελληνικές αρχές σε τελικούς δικαιούχους εκτός από τις κρατικές ανώνυμες εταιρίες, για τηνλοποίηση μεγάλου αριθμού σχεδίων που χρηματοδοτούνται από αυτά τα προγράμματα.

Η Επιτροπή ζήτησε από τις ελληνικές αρχές να αναφέρουν λεπτομερώς τις εν λόγω δαπάνες ανά πρόγραμμα και, αν είναι δυνατόν, ανά τελικό δικαιούχο. Η Επιτροπή θα διαβιβάσει στον κ. βουλευτή αυτές τις πληροφορίες μόλις τις λάβει.
ΓΡΑΠΤΗ ΕΡΩΤΗΣΗ E-0082/03

υποβολή: Carlos Bautista Ojeda (Verts/ALE) προς την Επιτροπή

(23 Ιανουαρίου 2003)

Θέμα: Παραχωρήσεις στο Μαρόκο στον τομέα των οπωροκηπευτικών

Η Συμφωνία Σύνδεσης μεταξύ ΕΕ και Μαρόκου είναιπό διαπραγμάτευση κατά τις ημέρες αυτές.

Γνωρίζει η Επιτροπή τις κοινωνικο-οικονομικές επιπτώσεις που θα έχουν οι νέες παραχωρήσεις στον τομέα των οπωροκηπευτικών που επιχειρείται να δοθούν στο Μαρόκο, στην Ανδαλουσία, περιφέρεια με έναν από τους μεγαλύτερους δείκτες ανεργίας στην ΕΕ·

Εάν ναι, μπορεί να αναφερθεί η Επιτροπή στις επιπτώσεις αυτές·

Έχει ληφθείπόψη η γνώμη των αρχών και της κυβέρνησης της Ανδαλουσίας κατά την διαπραγμάτευση της νέας αυτής συμφωνίας·

Εάν όχι, θεωρεί η Επιτροπή ότι θα έπρεπε να είχε ζητηθεί η άποψή τους·

Απάντηση του κ. Fischler εξ ονόματος της Επιτροπής

(14 Φεβρουαρίου 2003)

Μια γεωργική συμφωνία μεταξύ της Ένωσης και του Μαρόκου βρίσκεται στο στάδιο διαπραγμάτευσης και ένας νέος γύρος διαπραγματεύσεων διεξήχθη στο Rabat στις 14 Ιανουαρίου 2003.

Το άρθρο 18 της συνθήκης σύνδεσης Ευρώπης-Μεσογείου προβλέπει ότι από την 1η Ιανουαρίου 2000 η Κοινότητα και το Βασίλειο του Μαρόκου εξετάζουν την κατάσταση για να θεσπίσουν σταδιακά μέτρα απελευθέρωσης των γεωργικών συναλλαγών ενόψει της δημιουργίας ζώνης ελεύθερων συναλλαγών στο χρονικό ορίζοντα του 2002, όπως ορίζεται στη δήλωση της Βαρκελώνης.

Για το σκοπό αυτό, η Επιτροπή έλαβε σαφείς και επακριβείς οδηγίες διαπραγμάτευσης από τα κράτη μέλη, στις οποίες η Ισπανία στηρίζει την Επιτροπή.

Η προσφορά της Επιτροπής λαμβάνειπόψη αφενός τις απαιτήσεις της Κοινής Γεωργικής Πολιτικής (ΚΓΠ) και αφετέρου την ευαισθησία των μεσογειακών προϊόντων. Οι κοινοτικές προτάσεις για τα εν λόγω προϊόνταπόκεινται σχεδόν πάντοτε σε σαφώς καθορισμένες δασμολογικές ποσοστώσεις ή/και χρονοδιαγράμματα εισαγωγής. Η πρόταση της Επιτροπής λαμβάνει επίσηςπόψη την ισορροπία του τομέα των οπωροκηπευτικών και προβλέπει μεμονωμένη παρακολούθηση των εισαγόμενων ποσοτήτων σύμφωνα με διάφορα συστήματα ελέγχου.

Επιπλέον, στο πλαίσιο της συμφωνίας προβλέπονται διατάξεις ελέγχου και διασφαλίσεων που κατοχυρώνουν τα κοινοτικά συμφέροντα εάν σημειωθούν διαταραχές στην αγορά.
ΓΡΑΠΤΗ ΕΡΩΤΗΣΗ E-0218/03

υποβολή: Stavros Xarchakos (PPE-DE) προς την Επιτροπή

(3 Φεβρουαρίου 2003)

Θέμα: Κοινοτικά κονδύλια σε οργανισμούς τοπικής αυτοδιοίκησης στην Ελλάδα

Σύμφωνα με καταγγελίες του ελληνικού Τύπου, στις 16.1.2003 άρχισε η διαδικασία κατάσχεσης του Δημαρχείου της Μυτιλήνης λόγω χρεών της Δημοτικής Αρχής, που παρέδωσε τη διοίκηση του Δήμου την 31.12.2002. Η διαδικασία κατάσχεσης θα ολοκληρωθεί — αν ο Δήμος δεν ανταποκριθεί στιςποχρεώσεις του — την 3η Μαρτίου 2003 με τον πλειστηριασμό του Δημαρχιακού Μεγάρου, λόγω του ότι η προηγούμενη Δημοτική Αρχή δεν εξώφλησε τα χρέη που είχε αναλάβει από την απαλλοτρίωση εκτάσεως την οποία έκανε το 1997 και η οποία τελεσιδίκησε το 2000.

Τα ίδια δημοσιεύματα αναφέρουν ότι και η ναυτιλιακή εταιρεία της Λέσβου ΝΕΛ LINES — της οποίας προΐστατο ο απελθών Δήμαρχος Μυτιλήνης από το 1997 μέχρι και το τέλος της θητείας του (Δεκέμβριος 2002) — αντιμετωπίζει σοβαρότατα προβλήματα με την αποπληρωμή των χρεών της για τα ταχύπλοα σκάφη τα οποία είχε προμηθευτεί.

Από ποιες Κοινοτικές πρωτοβουλίες ή Κοινοτικά Πλαίσια Στήριξης (Κ.Π.Σ.) έχει επιδοτηθεί, ποια έτη και με ποια ακριβώς ποσά ο Δήμος Μυτιλήνης και οι δημοτικές επιχειρήσεις του· Η ΝΕΛ LINES έχει επιδοτηθεί από Κοινοτικές πρωτοβουλίες ή Κ.Π.Σ., πότε και με ποια ποσά· Πώς τοποθετείται η Ευρωπαϊκή Επιτροπή έναντι της προοπτικής κατάσχεσης του Δημαρχιακού Μεγάρου της Μυτιλήνης· Υπάρχει παρόμοιο προηγούμενο σε οποιαδήποτε άλλη χώρα μέλος της Ένωσης·

Απάντηση του κ. Barnier εξ ονόματος της Επιτροπής

(28 Φεβρουαρίου 2003)

Με βάση τις πληροφορίες που διαθέτει η Επιτροπή, το κτίριο του δημαρχείου Μυτιλήνης, στο οποίο αναφέρεται το Αξιότιμο Μέλος του Κοινοβουλίου, δεν αποκτήθηκε με στήριξη από τα κοινοτικά ταμεία. Ούτε η ναυτιλιακή εταιρεία ΝΕΛ LINES έλαβε ενίσχυση από το Ευρωπαϊκό Ταμείο Περιφερειακής Ανάπτυξης (ΕΤΠΑ) με βάση τα κοινοτικά πλαίσια στήριξης των περιόδων 1989-1993 και 1994-1999.

Ορισμένα έργα που προτάθηκαν από στις ελληνικές αρχές από το δήμο Μυτιλήνης στη Λέσβο έλαβαν αντίθετα κοινοτική ενίσχυση ιδίως μέσω των Κοινοτικών Πλαισίων Στήριξης των περιόδων 1989-1993 και 1994-1999. Η ενίσχυση αυτή ως επί το πλείστοπαγόταν στοποπρόγραμμα EAPTA των επιχειρησιακών προγραμμάτων για την περιφέρεια του Βόρειου Αιγαίου.

Η εγκατάσταση στη Μυτιλήνη μιας ανεμογεννήτριας ισχύος 300 KW, που προορίζεται για την ηλεκτροπαραγωγή, συγχρηματοδοτήθηκε το 1994 κατά ποσοστό 70 % από το ειδικό πρόγραμμα για τις ελληνικές νήσους του Αιγαίου Πελάγους. Το συνολικό κόστος της εγκατάστασης ανήλθε σε 390 070 Ecu.

Αφετέρου, η Επιτροπή πληροφορεί το Αξιότιμο Μέλος του Κοινοβουλίου ότι το έργο κατασκευής του σταθμού επεξεργασίας δημοτικών λυμάτων και ακαθάρτων της πόλης της Μυτιλήνης, που εγκαινιάστηκε το 2002, απετέλεσε αντικείμενο ιδιαίτερης απόφασης της Επιτροπής διότι επρόκειτο για έργο του Ταμείου Συνοχής. Η κοινοτική ενίσχυση που χορηγήθηκε στο έργο αυτό ανήλθε σε 35 179 980 ευρώ, επί συνολικής δαπάνης ύψους 42 286 533 ευρώ.

Η Επιτροπή καλεί τέλος το Αξιότιμο Μέλος του Κοινοβουλίου να απευθυνθεί στις αρμόδιες εθνικές και περιφερειακές αρχές για να προμηθευτεί τον πλήρη πίνακα χρηματοδοτήσεων τις οποίες έλαβε ο δήμος Μυτιλήνης.
ΓΡΑΠΤΗ ΕΡΩΤΗΣΗ E-0167/03

υποβολή: Nirj Deva (PPE-DE) προς την Επιτροπή

(29 Ιανουαρίου 2003)

Θέμα: Υγειονομική περίθαλψη για τους ηλικιωμένους — διευθετήσεις μεταξύ των κρατών μελών

1. Θεωρείται αποδεκτό ότι όταν ηλικιωμένος και άρρωστος κάτοικος της ΕΕ πρέπει να μετεγκατασταθεί από ένα κράτος μέλος (Ηνωμένο Βασίλειο) σε άλλο (Ισπανία) προκειμένου να τύχει αποδεκτού επιπέδου νοσηλείας -η οποία θα έπρεπε ναπάγεται σε προκαθορισμένη συμμετοχή στις δαπάνες εάν οι εν λόγωπηρεσίες παρέχονταν στο ΗΒ- μπορεί ένα κράτος μέλος (ΗΒ) να παρακρατεί όλη ή τμήμα της οικονομικής βοήθειας από το ενδιαφερόμενο πρόσωπο·

2. Αντίκειται η πολιτική του ΗΒ στην κοινοτική πολιτική όσον αφορά:

α) τη νομιμότητα της πολιτικής και τις παραβιάσεις των δικαιωμάτων

β) την ελευθερία μετακίνησης στην πράξη·

Απάντηση της κας Διαμαντοπούλου Εξ ονόματος της Επιτροπής

(7 Μαρτίου 2003)

Η ερώτηση του κ. βουλευτή αφορά τις ρυθμίσεις μεταξύ των κρατών μελών σχετικά με τηνγειονομική περίθαλψη για τους ηλικιωμένους. Ρωτά αν το Ηνωμένο Βασίλειο μπορεί να αρνηθεί οποιαδήποτε συμβολή στις δαπάνες νοσηλείας όταν ένας ηλικιωμένος εγκατασταθεί σε άλλο κράτος μέλος, ενώ θα παρείχε χρηματοοικονομική συμβολή για δαπάνες νοσηλείας στο Ηνωμένο Βασίλειο.

Δεν είναι σαφές από την ερώτηση σε ποια συμβολή στις δαπάνες νοσηλείας αναφέρεται, και συνεπώς αν εμπίπτει ή όχι στο πεδίο του κανονισμού (ΕΟΚ) αριθ. 1408/71 του Συμβουλίου της 14 Ιουνίου 1971 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος(1).

Η οδηγία 90/365/ΕΟΚ του Συμβουλίου της 28ης Ιουνίου 1990 σχετικά με το δικαίωμα διαμονής των μισθωτών και μη μισθωτών εργαζομένων που έχουν παύσει την επαγγελματική τους δραστηριότητα(2) παρέχει στους συνταξιούχους το δικαίωμα διαμονής σε άλλο κράτος μέλος.

Ωστόσο, αυτό το δικαίωμα διαμονής εξαρτάται από δύο προϋποθέσεις:

- το άτομο πρέπει να έχει επαρκείς πόρους (σύνταξη) ώστε να μην επιβαρύνει το σύστημα κοινωνικής ασφάλισης του κράτους μέλουςποδοχής·

- το άτομο πρέπει να έχει πλήρηγειονομική ασφάλιση.

Συμπερασματικά, χωρίς περαιτέρω πληροφορίες για τις παροχές νοσηλείας που ανέφερε ο κ. βουλευτής, η Επιτροπή δεν είναι σε θέση να αποφανθεί ανπάρχει παραβίαση του κοινοτικού δικαίου ή της κοινοτικής πολιτικής. Αν ο κ. βουλευτής παράσχει περισσότερες πληροφορίες στην Επιτροπή, το πρόβλημα αυτό θα αξιολογηθεί με μεγαλύτερη ακρίβεια.

Ωστόσο, η Επιτροπή γνωρίζει ότι τα άτομα που χρειάζονται νοσηλεία και δεν μπορούν να καλύψουν τα έξοδα μόνοι τους, ενδέχεται πράγματι να αποκλειστούν από το δικαίωμα της ελεύθερης κυκλοφορίας.

(1) ΕΕ L 149 της 5.7.1971.

(2) ΕΕ L 180 της 13.7.1990.